b'\n_START_ARTICLE_\n1. zavezni\xc5\xa1ka zra\xc4\x8dnoprevozna armada\n_START_SECTION_\nZgodovina\n_START_PARAGRAPH_\nPo operaciji Bakla in invaziji na Italijo so se zavezniki odlo\xc4\x8dili, da ustanovijo enotno poveljstvo, ki bi nadzorovala zra\xc4\x8dnoprevozne enote in tako pove\xc4\x8dala mednarodno in medenotno sodelovanje._NEWLINE_Tako so 2. avgusta 1944 ustanovili 1. zavezni\xc5\xa1ko zra\xc4\x8dnoprevozno armado. V njeni sestavi so bile nekatere veteranske voja\xc5\xa1ke enote, ki so \xc5\xbee opravile desante. Prvi preizkus armade je bila operacija Market-Garden, ki pa je bila popoln polom. Naslednja preizku\xc5\xa1nja je bila ardenska ofenziva, kjer pa se enote niso borile kot zra\xc4\x8dnoprevozne enote, ampak kot navadne pehotne enote. Zadnja zra\xc4\x8dnoprevozna voja\xc5\xa1ka operacija te armade je bila operacija Varsity, v kateri so zavezniki pre\xc4\x8dkali Ren in tako pre\xc4\x8dkali predvojno mejo Tretjega rajha.'